Historien begynner i 1960. Elleveåringen Bobby Garfield bor i byen Harwich, Connecticut, sammen med sin mor Liz. Faren er død. Bobby blir venn med en mann ved navn Ted Brautigan, som har overnaturlige evner. Han betror Bobby at han blir forfulgt av «lave menn» som bruker gul frakk og kjører tøffe biler. Bobby lover Ted at han skal si fra når han begynner å se tegn til at disse lave mennene er i nærheten. Men når han til slutt begynner å se slike tegn, lar Bobby være å si fra til Ted, fordi han er redd for å miste ham.